آمریکا، ال سالوادور، هوندوراس و گواتمالا یاردیم‌لاری دایان‌دیرا‌جاق
آمریکا، غیری-قانونی کؤچمن دسته‌لرینه قایناقلیق ائتدیکلری سببیله ال سالوادور، گواتمالا و هوندوراسا ائتدیگی یاردیم‌لاری دایاندیریر.
خاریجی ایشلر ناظیرلیگینه ایستینادلا آمریکا مئدیاسیندا یئر آلان خبرلره گؤره، ناظیر مایک پومپئو، سؤزقوسو قرارین ایجراسی اوچون باغلانتیلی تعلیمات اورقان‌لارا گؤندریب.
بونا گؤره ناظیرلیگین، 2017 و 2018-جی مالیه ایللرینده سؤزقونوسو اوچ اؤلکه‌یه ائتدیگی خاریجی یاردیم‌لاری درحال کسمک اوچون حاضیرلیق گؤردوگو بیلدیریلدی.
باشقان دونالد ترامپ‌دان گلن تعلیمات ایله حرکت ائدن خاریجی ایشلر ناظیرلیگی‌نین قونو ایله باغلی یاردیم‌لارین کسیلمه‌سی مسئله‌سینده کونگره‌سی ده درحال معلومات وئرجگی ایفاده اولونوب.
آمریکا رهبرلیگی اوزون بیر مدت‌دیر کی، مکزیک مرزین‌دن آمریکایا غیری-قانونی شکیلده گیرن کوچمنلره قایناقلیق ائتدیک‌لری و بو کؤچمن‌لرین قروپ یارادا‌راق آمریکایا اوز توتما‌لارینا موداخیله ائتمدیک‌لری و بو سببله ده بو اوچ اؤلکه ایله باغلی بیانات‌لار وئریردی.
آمریکا پرزیدنتی دونالد ترامپ سون اولا‌راق جمعه گونو وئردیگی بیاناتدا هوندوراس، ال سالوادور و گواتمالا قاچقین دسته‌لرینی حاضیرلاماقلا گوناهلاندیرمیش و "بو اؤلکه‌لره چوخ جیدی میقداردا پول اؤدییردیک؛ آرتیق اؤدمی‌جگیک چونکی بیزیم اوچون هئچ نه ائتمه‌دی‌لر، ساده‌جه، قاچقین دسته‌لرینی حاضیرلادی‌لار." ایفاده‌لرینی ایشلتمیشدی.
کونگره تدقیقات خیدمتی‌نین ایشینه گؤره کئچن ایل آمریکا رهبرلیگی، بو اوچ اؤلکه‌نین آغیرلیقلی پای آلدیق‌لاری جمعده 1.3 میلیارد دو‌لارلیق خاریجی یاردیمی منطقه اؤلکه‌لرینه گؤندرمیشدی.
ترامپ، مکزیک مرزین‌دن اؤلکه‌یه گیرن اولان غیری-قانونی کوچمن‌لری دایان‌دیرماق مقصدیله مرزه دیوار هؤرولمه‌سی لازیم اولدوغونو بیلدیریر.
